cyanic-selkie/wikianc huggingface dataset:
Argumentasjon
Rasjonell argumentasjon
Denne definisjonen avgrenser dermed argumentasjon til å gjelde kun rasjonell overbevisning, og er en definisjon brukt innenfor blant annet argumentasjonsteori. Enhver appell til følelser som ikke samtidig er en rasjonell grunn for å akseptere standpunktet, vil utgjøre en tankefeil.
Grovt sett kan man se skoleretningers syn på argumentasjon og argumenter som et kontinuum fra formell logikk, via uformell logikk og argumentasjonsteori, til retorikk; der graden av aksept for menneskers begrensninger og kapasitet økes samtidig som kontekst inkluderes.
Argumentasjon som språkhandling
Dersom man ser argumentasjon i lys av pragmatikk, slik pragma-dialektikken gjør, vil da argumentasjon utgjøre en kompleks språkhandling med dobbel illokusjonær kraft fordi den både fungerer som argumentasjon og som en påstand, et spørsmål, et forslag eller lignende. I motsetning til vanlige språkhandlinger består argumentasjon nødvendigvis av mer enn én proposisjon, der den ene ofte er utelatt (se eksempel under). Et tredje moment er at språkhandlingen argumentasjon alltid er knyttet til en annen språkhandling som fungerer som et standpunkt. Den (ønskede) perlokusjonære effekten av argumentasjon er at den andre parten aksepterer standpunktet, og med andre ord er overbevist. (Se også Talehandling)
Ta et enkelt eksempel som «Du kommer til å bli dårlig, for du spiste bedervet fisk». Dette kan rekonstrueres som:
(Standpunkt) «Du kommer til å bli dårlig», (Argument) «Du spiste bedervet fisk». Disse to premissene holder imidlertid ikke for å utgjøre en fullstendig argumentasjon. Vi tilfører den nødvendige andre proposisjonen: (Implisitt premiss) Bedervet fisk gjør deg dårlig.
Et argument som dette utgjør den enkleste formen for argumentasjon. I praksis vil vi ofte presentere flere argumenter for en sak og knytte dem sammen på forskjellige måter, der et førstenivåargument blir et understandpunkt for videre argumentasjon. I eksempelet over kan argumentet for eksempel understøttes videre av «Den luktet råttent», dersom det betviles at fisken faktisk var bedervet.
Retorikkens tre bevismidler
I motsetning til argumentasjonteori opererer retorikk med tre momenter for overbevisning (eller overtalelse):
De tre retoriske bevismidlene er imidlertid analytiske distinksjoner, og én og samme setning kan ha innslag av alle tre, dvs. at den kan sette tilhørerne i en god sinnstilstand, mottakelige for talen; røre eller opprøre dem; såvel som være et saklig argument. Anerkjennelsen av følelser som legitimt å appellere til kan blant annet forsvares med at følelser fremkalles av kognitive vurderinger av omverdenen (Kjeldsen, 2004, s. 308), men «i prinsippet er ikke emosjoner retoriske med mindre de fungerer persuasivt, eller rett og slett som argumenter» (s. 310).
Åpen og skjult argumentasjon
En annen måte å forklare forskjellene er gjennom begrepene åpen og skjult argumentasjon:
Begrensningen av argumentasjon til kun å gjelde rasjonell overbevisning for at den åpne (rasjonelle) argumentasjonen er ment å overbevise, mens den skjulte (følelsesbaserte) argumentasjonen bidrar til overtalelse, jf. engelske 'convince' og 'persuade'. Dog er det verdt å nevne, slik retorikken gjør, at vi til enhver tid velger én uttrykksmåte fremfor en annen, og at vi dermed alltid mer eller mindre også bedriver skjult argumentasjon.
Herren
Herren kan vise til:
Valakia
Valakia ligger mellom Sør-Karpatene og Donau. Elva Olt deler landskapet i Lille Valakia (Oltenia) i vest, og Store Valakia (Muntenia) i øst. Den største byen i Valakia er Romanias hovedstad București.
Altan Khan
Altan Khan (født 1507, død 1582; mongolsk kyrillisk: Алтан хан; kinesisk: 俺答汗; hanyu pinyin: Ǎndá Hán; «Gyllen hersker»), hvis personlige navn var Anda (ᠠᠨᠳᠠ; «Venn»), var khan over tümed-mongolene og de facto-hersker over Den høyre vingen, eller de vestlige stammene, til mongolene. Han var sønnesønnen til Dayan Khan, en etterkommer av Khubilai Khan, som hadde klart å forene khalkamongolene i nord og chakharmongolene i sør i en stammesammenslutning.
Altan Khan kontrollerte et område i Ordos i dagens Indre Mongolia, og herfra gjennomførte han mange plyndringer mot det kinesiske Míng-dynastiet, som ble tvunget til å anerkjenne ham som en lokal hersker. I 1570 ga Longqing-keiseren ham tittelen Shùnyì Wáng, en tittel som gikk i arv til hans sønn. Altan Khan grunnla også byen Hohhot.
Ham bidro til at den tibetanske buddhismen ble gjeninnført blant mongolene, som hadde gått tilbake til tengriisme etter Yuán-dynastiets fall. Han støttet Gelug-skolen, og da han inviterte Sonam Gyatso, den tredje Dalai Lama, til Mongolia, kalte han ham Dalai Lama, hvor Dalan tilsvarer det tibetanske navnet Gyatso ("hav"). Dette var opphavet til navnet på tittelen Dalai Lama, men ikke til selve tittelen.
Digipak
Digipak eller Digi-Pak (feilaktig skrevet Digipack) er et utbrettbart pappomslag (såkalt gatefold), som er ment å gi et mer eksklusivt album-preg for å minne om innpakningen av en vinyl-LP i miniatyr, eller den kan formes som en bok ved å stifte eller lime et hefte mot bretten.
Omslagene er mest bruk for CD-er, men også for DVD eller BD. Coveret er patentert av Atlas Holdings LLC Company under varemerket AGpregI-Shorewood i trademarkregisteret som Digipak.
Beskrivelse
Digipak består av alt fra to sammenbrettede legg til tre, fire og flere sider som alle kan brettes sammen til et hendig A-6 format. Evt. gis omslagene noen ekstra centimeter mer i høyden for å følge størrelsen til de godt innarbeidede plastfuturalene til DVD-er. Disse spesialstørrelsene er ment å kunne identifiseres med DVD-enes keepcase, og blir gjerne omtalt som DVDigipak. Platene er enten satt fast i vanlige plastholdere (plastic trays), limt til innsiden av pappomslagene, eller de er, kanskje sammen med et tekst- og billedhefte, stukket inn mellom papplatene dersom hver enkelt sammenbrettet del er limt sammen til å danne dobbeltsidige papplommer.
Mens CD-boksene av hard plast let knuser, skjer det lettere slitasje på de rene pappomslagene. Coverne påføres derfor gjerne et beskyttende UV-lag for å bedre holdbarheten.
Eksterne lenker
CD- und DVD-Verpackungen
Genealogisk DNA-test
En genealogisk DNA-test undersøker nukleotider på spesielle punkter på et menneskes DNA for genetisk genealogi. Testene er ikke ment å gi noe medisinsk informasjon, og avslører ikke spesifikke genetiske lidelser eller sykdommer (se mulige unntak under medisinsk informasjon). Hensikten er å kun gi genealogisk informasjon. Genealogiske DNA-tester innebærer å sammenligne resultatene for levende individer med andre testere og med historiske populasjoner.
Prosedyre
Den generelle fremgangsmåten for å ta en genealogisk DNA-test innebærer å ta en smertefri skrapeprøve på innsiden av munnhulen hjemme og sende prøven til et laboratorium for testing. Det fins mange firmaer som tilbyr slike tester. Noen laboratorier bruker munnskyllevann eller tyggegummi i stedet for skrapepinner. Enkelte laboratorier, for eksempel Human Origins Genotyping Laboratory (HOGL) ved University of Arizona, har tilbud om å lagre DNA-prøver for enkel fremtidig testing. Alle amerikanske laboratorier vil ødelegge DNA-prøver etter anmodning fra kunden, noe som garanterer at en prøve ikke er tilgjengelig for videre analyse.
Testtyper
De mest populære testene for slektsforskere er testing av Y-kromosomet (Y-DNA) og mitokondrie-DNA (mtDNA), som tester henholdsvis direkte farslinje og morslinje. DNA-tester for andre formål prøver for eksempel for å fastslå en persons helhetlige genetiske sammensetning eller etnisk opprinnelse. Autosomale tester av typen Relative Finder og [http://www.familytreedna.com/landing/family-finder.aspx? Family Finder] kan teste et utvalg av 500 000 SNPs for å spore slektninger innen seks generasjoner og ofte lenger bak enn det.
Y-kromosom (Y-DNA) testing
En manns patrilineale eller direkte farslinje kan spores ved hjelp av DNA fra Y-kromosomet (Y-DNA) gjennom Y-STR testing. Y-kromosomet arves nærmest uendret fra far til sønn. En manns testresultater sammenlignes med andres resultater for å bestemme tidsrammen for der de to individer deler en eldste felles ane i direkte farslinje. Hvis deres testresultater er en perfekt eller nesten perfekt match, er de i slekt innen genealogisk tidsramme. De kan da sammenligne informasjon om farslinje for å se om de kan spore en felles ane.
Man kan også velge å være tilknyttet et slektsnavnsprosjekt for DNA. Da godkjenner man at andre medlemmer med treff kan ta kontakt.
Kvinner som ønsker å vite sin direkte farslinje kan spørre sin far, bror, farfar, onkel på farssiden eller fetter i samme farslinje om å ta en test.
Hva testes?
Y-DNA testing innebærer å se på STR-segmenter av DNAet på Y-kromosomet. STR-segmentene som undersøkes refereres som genetiske markører og fins i det som defineres som «søple-DNA», det vil si at det ikke inneholder genetisk informasjon.
STR-markører
Et kromosom inneholder sekvenser med repeterende nukleotider kalt STR. Antall repetisjoner varierer fra person til person, og et visst antall repetisjoner kalles markørens alleler.
SNP-markører
En SNP er en endring på en enkelt nukleotide i en DNA-streng. Den relative mutasjonsraten for en SNP er ekstremt lav. Dette gjør dem ideelle for å spore historien til menneskenes genetiske tre. SNPs har navn bestående av en bokstavkode og et tall. Bokstavene indikerer laboratoriet eller forskningsteamet som oppdaget SNPen. Tallet viser rekkefølgen for oppdagelsen. For eksempel er M173 den 173. SNP dokumentert av Human Population Genetics Laboratory ved Stanford University som bruker bokstaven M.
Forstå prøveresultatene
Y-DNA-tester undersøker vanligvis mellom 10 og 67 STR-markører på Y-kromosomet, men over 100 markører fins. STR-tester definerer en persons haplotype. SNP-resultatene definerer haplogruppe.
Haplotype
En Y-DNA haplotype er de nummererte resultatene fra en genealogisk Y-DNA-test. Hver alleleverdi har en typisk frekvens innen en populasjon. For eksempel vil DYS455 vise 8, 9, 10, 11 or 12 repetisjoner, der 11 er den vanligste. For Y-DNA-tester med mange markører vil allele-frekvensene vise signaturen til en bestemt farslinje. Testresultatet sammenlignes deretter med andres resultater for å finne omtrentlig tidsramme for når man kan ha hatt en felles ane ([MRCA]). Hvis to tester er eksakt identiske på 37 markører, er det 50 % sannsynlighet for at felles direkte ane levde for 2-3 generasjoner siden, og 90 % sannsynlighet for at felles ane var færre enn 5 generasjoner siden, og 95 % sannsynlighet for at MRCA var færre enn 7 generasjoner siden.
Før man velger test er det viktig å undersøke hvor mange markører som testes. For eksempel tester Genographic Project bare 12 markører, mens de fleste laboratorier og prosjekter anbefaler at man tester minst 25. Jo flere markører som testes, desto mer treffsikre og informative er de. En 12-markørs test vil vanligvis ikke gi detaljerte nok resultater til å finne felles slektninger.
STR-resultater kan også indikere en sannsynlig haplogruppe, selv om denne bare kan bekreftes via spesifikk testing for den haplogruppens SNPs.
Haplogruppe
Y-DNA haplogrupper defineres ved hjelp av SNP tests. SNPs er punkter på DNAet hvor en nukleotide har mutert eller endret til en annen nukleotide. Denne endringen må ha foregått hos minst 1 % av befolkningen for å vurderes som en nyttig SNP. Hvis den kun har skjedd hos færre enn 1 % vurderes den som en privat SNP.
Estimering av haplogruppe
En persons haplogruppe kan ofte beregnes ut fra deres haplotype, men kan bare fastsettes gjennom en Y-kromosom SNP-tests. I tillegg til dette er det en del selskaper som tilbyr en test av undergrupper, slik som for haplogruppe G. Haplogruppe G har kjent modal haplotype:
Få haplotyper vil være eksakt identiske med modal-verdiene for Y-haplogruppe G. Man kan sammenligne med en allel-frekvenstabell for å finne sannsynligheten for å tilhøre haplogruppen basert på variasjonen som eksisterer.
Andre beregninger:
Det fins en nettside for beregning av haplogruppe man kan bruke: Whit Athey Haplogroup Predictor.
Mitokondrielt DNA (mtDNA) testing
En persons direkte morslinje kan spores via DNAet i mitokondriet, mtDNA på følgende måte: dette DNAet nedarves fra mor til barna nærmest uendret. Dersom en eksakt match fins med en annen persons mtDNA-test, kan man finne en felles ane i direkte morslinje på lignende måte som Y-DNA kan spore felles aner i direkte farslinje. Siden mtDNA-mutasjoner er svært sjeldne, vil et «nesten»-treff ikke være så nyttig som for faslinjetester. En morslinjetest må være eksakt for å indikere slektskap.
Hva testes?
mtDNA er analysemessig delt inn i tre regioner. Dette er kodefeltet (00577-16023) og to Hypervariable Regioner (HVR1 [16024-16569], og HVR2 [00001-00576]). Alle testresultater blir sammenlignet med mtDNAet fra haplogruppe H2a2a. Denne tidlige prøven er kjent som Cambridge Reference Sequence (CRS). Man får en liste over SNPs. De relativt få mutasjoner som listes opp er enkelt forklart forskjellier fra CRS, slik eksemplet under viser.
De to vanligste mt-DNA-testene er å analysere HVR1 eller både HVR1 og HVR2. Noen mtDNA-tester analyserer bare deler av disse. Mange velger nå å få analysert hele mtDNAet for å få høyest mulig utbytte av testen. En analyse av hele sekvensen kan være noe kontroversiell fordi den i enkelte tilfeller avslører medisinsk informasjon.
Forstå prøveresultatene
Mer omfattende tester vil også analysere Hyper Variable Region 2 (HVR2). Nukleotidene i HVR2 har numrene 00001-00576.
Test av geografisk opphav
Autosomale tester som analyserer de rekombinerende kromosomene tilbys også.
Europeisk testing
For folk med europeisk direkte morslinje, kan mtDNA-tester bestemme hvilke av de europeiske «klaner» man stammer fra. Denne typen test ble beskrevet av Bryan Sykes i den populærvitenskapelige boken Evas sju døtre.
Fordeler
Genealogiske DNA-tester har blitt populære siden det er enkelt å teste seg hjemmefra, og fordi de kan gi interessante opplysninger innen slektsforskning. Genealogiske DNA- tester kan bestemme med stor nøyaktighet hvorvidt to personer er i slekt, og si noen om tidsrammen for dette. DNA-tester oppfattes ofte som mer vitenskapelige og endelige enn tradisjonelle historiefaglige metoder innen slektsforskning. Det er derimot begrensinger i hvilke linje man kan studere med sikkerhet.
Y-DNA-tester er basert på sannsynlighet. For eksempel vil en perfekt 12/12-markørs treff gi 90 % sannsynlighet for at eldste kjente felles ane fins innen 23 generasjoner, mens 67 av 67 markørs treff gir 90 % sannsynlighet for at denne fins innen 4 generasjoner.
Som vist over i mtDNA-testing vil en perfekt match for mtDNA-resultater være tilsvarende nyttige, til tross for at morslinjer kan være noe vanskeligere å spore med tradisjonelle metoder.
Ulemper
Y-DNA-linjen fra far til sønn kan være usikker på grunn av NPE. Autosomale tester er foreløpig ikke perfekte og feilmarginene kan være ganske høye.
Medisinsk informasjon
Selv om genealogiske DNA-tester ikke generelt opplyser om helseaspekter og ikke har dette som hensikt, fins en sammenheng mellom mangel på DYS-markør DYS464 og infertilitet, og mellom mtDNA haplogruppe H og beskyttelse mot sepsis. Enkelte haplogrupper har blitt knyttet til langt liv. Analyse av fullsekvens mtDNA kan avsløre enkelte sjeldne sykdommer.
Michael Warren
Michael Warren er navnet til flere personer:
Liste over Ghanas statsoverhoder
Ghana ble selvstendig i 1957. De første tre årene var landet underlagt den britiske monarken med en generalguvernør som stedfortreder. I 1960 ble landet republikk og har siden hatt en president som statsoverhode. De fleste av presidentene har vært militærdiktatorer og har styrt som formann for et revolusjonært råd.
Peder Løwe
Peder Sophus Løwe (født 22. september 1884 i Sandefjord, død 2. desember 1936) var en norsk tekniker, formann i Norges Socialdemokratiske Ungdomsforbund fra 1917 til 1921.
Han ble valgt til formann første gang på landsmøtet i 1917, og gjenvalgt i 1919. Etter formannsperioden var han aktiv som kommunepolitiker i Aker.
Løwe var også bestyrer av Arbeidernes Bokhandel.
Alfonso Zong Huaimu
Alfonso Zong Huaimu eller Zhong Huaimo, Tsung Huai-mo (født 2. april 1904 i Kuotsun (Luan) i Kina, død i 1975), var katolsk biskop av Yantai i Shandong, skjønt han oppholdt seg i Beijing for det meste, frem til sin død.
Han trådte inn i fransiskanerordenen i 1925 og ble presteviet i Jinan 19. april 1931. 14. juni 1951 ble han utnevnt av pave Pius XII til biskop av Yantai og ordinert (bispeviet) 29. juli samme år.
Han var i slekt med to andre kinesiske biskoper, Joseph Zong Huaide av Jinan, og Joseph Zong Huaide av Sanyuan i Shaanxi.
Episkopalgenealogi
Hans episkopalgenealogi er:
Mette Heeno
Mette Heeno (født 1976) er en dansk manuskriptforfatter.
Hun har blant annet skrevet manuskript til spillefilmene Terkel i knipe (2004), Fakiren fra Bilbao (2004), Nynne (2005) og Supervoksen (2006). Hun har også skrevet manuskripter til avsnitt av Langt fra Las Vegas samt til TV-serien Lærkevej.
Sven Nordqvist
Sven Nordqvist (født 30. april 1946 i Helsingborg) er en svensk barnebokforfatter, tegner og illustratør.
Han er mest kjent for bøkene om «Gubben og katten» (på svensk «Pettson och Findus»). Han har også skrevet og illustrert «Minus i stora världen», «Hattjakten» og bøkene om «Nasse». Mange av titlene er oversatt til norsk.
Nordqvist har ellers illustrert en lang rekke boktitler, både populærvitenskap for barn og skjønnlitteratur, blant annet forfatterparet Wieslanders bøker om «Mamma Mø», «Flickan med guldskorna» samt flere adventskalendre for svensk radio og TV. I 1995 tegnet han på oppfordring av den døende kreftpasienten Hannele Norrström til hennes fortelling «Guldflickan».
Gunnar Knudsens første regjering
Gunnar Knudsens første regjering ble utnevnt i statsråd 18. mars 1908 samtidig med at Jørgen Løvlands regjering ble innvilliget avskjed. Regjeringsskiftet fant sted 19. mars. Regjeringen var en mindretallsregjering utgått fra Venstre med støtte fra De forenede norske Arbeidersamfund. Den søkte avskjed 27. januar 1910. Dette ble innvilget i statsråd 1. februar. Regjeringsskiftet fant sted 2. februar, da Wollert Konows regjering (Frisinnede Venstre og Høyre) tiltrådte.
300px|thumb|[[Gunnar Knudsens første regjering 1908:
Fra venstre:
2. Nils Claus Ihlen, arbeidsminister
3. Gunnar Knudsen, statsminister
4. Lars Abrahamsen, handelsminister
5. Hans Konrad Foosnæs, landbruksminister
6. Wilhelm Christophersen, utenriksminister
7. Haakon Ditlef Lowzow, forsvarsminister
8. Johan Castberg, justisminister Regjeringa satt fra 19. mars 1908 til 2. februar 1910 og hadde i perioden litt ulike medlemmer.
]] Statssekretær (jamfør regjeringsråd) Nils Otto Hesselberg var konstituert statsråd flere ganger høsten 1909.
VM i taekwondo 2019
VM i taekwondo 2019 ble arrangert i Manchester i Storbritannia fra 15. til 19. mai 2019.
Dolkbreen
Dolkbreen er en 3 km lang og 3 km² stor isbre, og en nordvestlig utløper av den større Elfenbeinbreen sør i Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper nord for Prospektryggen og sør for den slake Dolken og ned i Elfenbeinbreen før Agardhdalen.
Billy Ray Cyrus
William «Billy» Ray Cyrus (født 25. august 1961 i Flatwoods, Kentucky, USA) er en amerikansk artist. Han har blant annet gitt ut singelen «Achy Breaky Heart» i 1992. Han har flere barn deriblant Miley Cyrus, Braison Chance, Noah og Christopher Cody. I tillegg har han adoptivbarna Trace Cyrus og Brandi Cyrus.
Jian’ou
Jian'ou (kinesisk: 建瓯; pinyin: Jiàn'ōu) er et byfylke i provinsen Fujian i Folkerepublikken Kina. Det ble tidligere kalt Jianzhou (建州) eller Zhicheng (芝城) i riktig gamle dager. Det ligger under byprefekturet Nanping.
Befolkningen var på 511,816 innbyggere i 1999, det er blitt beregnet 517,000 innbyggere i 2007.
Økonomi
Byfylket produserer metaller som jern, le kobber, bly, zink, og så videre. De viktigste jordbruksprodukter er wūlóng chá («sort drage-te»), kastanjer, appelsiner, bambus og bambusskudd. Bambusskogene dekker 826,7 km².
Trysilfjellet
Trysilfjellet er et fjell vest for Innbygda i Trysil kommune i Innlandet. Det har en høyde på 1 132 meter over havet.
På Trysilfjellet er Norges største skianlegg med 29 skiheiser og 65 nedfarter på til sammen 70 km. På 1 100 moh. ligger skianleggets høyeste løypedel. På 1 125 moh. ligger anleggets øverste heis, Toppekspressen, hvor også lokalradioen i Trysil og Engerdal, TrysilRadioen har sin hovedsender på FM 103,7 MHz. Anleggets største fallhøyde er på 685 meter.
Trysilfjellet er oppdelt i 2 områder, Trysil Turistsenter og Trysil Høyfjellssenter. Trysil Turistsenter ligger kun to kilometer fra Trysil sentrum, og herfra går det to 6-seters stolheiser opp til skianlegget. Trysil Høyfjellssenter på Fagertoppen, ligger i skiområdet Fageråsen oppe på høyfjellet, 10 kilometer fra Trysil sentrum. Fagertoppen, som er litt mindre, er perfekt for småbarnsfamilier. Den bratteste bakken er Eksperten i Høgegga med opp til 45 grader helling.
Trysilfjellet ligger 210 kilometer eller om lag 2,5 timers bilkjøring fra Oslo.
America’s Best Dance Crew (sesong 3)
America's Best Dance Crew, som ofte er kortet ned til ABDC, er et amerikansk tv-show der dansegrupper konkurrerer om å bli USAs beste dansegruppe. Showet er produsert av American Idol-dommer Randy Jackson. ABDC sendes på MTV.
Programleder er tidligere tenor-skuespiller Mario Lopez, og bak-scenen-korrespondant er Layla Kayleigh. Dommere er hiphop-artist og danser Lil Mama, 'N Sync-medlem JC Chasez og hiphop-koreograf Shane Sparks.
Sesong 3 hadde premiere 15. januar 2009 med 9 grupper som kjempet om å bli den beste gruppen. 5. mars 2009 ble Quest Crew kronet «America's Best Dance Crew» og 100.000 dollar. På MTV Norge hadde sesong 3 premiere 28. februar 2010.
Auditions
Auditions for sesong 3 ble holdt i New York City, Chicago, Houston og Los Angeles der disse 9 crewene ble utvalgt til å være med som deltakende grupper i konkurransen.
Uke 2: Trenings-utfordringen
Fit Test Challenge går ut på at gruppene får en psysisk trening/aktivitetsutfordring de må importere i deres nummer. Publikum stemte forrige uke. Mellom de to gruppene som fikk færrest stemmer, valgte dommerne hvem som måtte forlate konkurransen. Dette skjer hver uke framover.
Uke 3: Britney Spears-utfordringen
Gruppene må danse til sanger av Britney Spears, og må hente koreografi, stil, trinn og bevegelser fra hennes musikkvideoer. Gruppene fikk også en spesiell utfordring de måtte bruke i nummeret.
Uke 4: Teitsang-utfordringen
I Whack Track Challenge får alle en av verdens teiteste sanger, som de må danse til i tillegg at de får en spesiell utfordring de må bruke i nummeret.
Uke 5: Illusjon-utfordringen
Illusion Challenge går ut på at gruppene må lage en sinnssyk illusjon mens de fremfører nummeret sitt.
Uke 6: Kjønnskamp-utfordringen
Battle of the Sexes Challenge går ut på at guttegruppene må danse til sanger av gutter med "boypower" og at jentegruppene må danse til sanger av jenter med "girlpower" i en kamp om hvem som er best av kjønnene. Gruppene fikk også en spesiell utfordring de måtte gjøre i nummeret. Sendingen åpnet med et fellesnummer koreografert av Rosero McCoy, Tabitha og Napoleon D'umo der guttene og jentene danset mot hverandre
Uke 7: Hiphop-tikampsutfordringen
Hip Hop Decatholon Challenge går ut på at gruppene må vise sin alsidighet der de må prøve seg på 5 dansestiler innen hiphop, der spesielle gjester fra tidligere sesonger kom og hjalp dem. Alle gruppene danset til samme sanger.
Siste sjanse-utfordringen
I Last Chance Challenge får gruppene møte musikkprodusentene District 78 og lage en sang med dem de skulle danse til hvis de kom til finalen.
Uke 8: Finale
I finalen kom valgte dommerne deres 3 favorittgrupper, som de skulle vise hvilken sang de skulle danse til. Denne sendingen danset også finalistene sammen, og vinneren (Quest Crew) danset et seiersnummer.
Jianyang (Nanping)
Jianyang (kinesisk: 建阳; pinyin: Jiànyáng) er et byfylke i provinsen Fujian i Folkerepublikken Kina. Det ligger under byprefekturet Nanping.
Befolkningen var på 339,782 innbyggere i 1999, og selve byen Jianyang hadde 85,500 innbyggere.
Sankt Eustachius
Sankt Eustachius, også kjent som Eustace, var en legendarisk kristen martyr som etter sigende levde på 100-tallet e.Kr. En martyr med dette navnet er helgenerklært i den romersk-katolske kirke, men som samtidig bedømmer legenden som omgir ham som «fullstendig legendarisk» , og av den grunn fjernet fra den romersk-katolske kalender over helgener som skal feires liturgisk verden over i den tidligere høytiden «Sankt Eustachius og ledsagere».
Legenden
Før Eustachius ble omvendt til kristendommen var han en romersk general ved navn Placidus som tjenestegjorde under keiser Trajan. Mens han jaktet på en hjort i Tivoli i nærheten av Roma fikk Placidus en visjon om Jesus mellom hjortens gevir. Han ble øyeblikkelig konvertert, fikk både seg selv som sin familie døpt, og endret sitt navn til Eustachius (som skal betyr «god skjebne» eller «fruktbar»). En rekke ulykker fulgte for å sette hans nye tro på prøve: hans rikdom ble stjålet, hans tjenere døde av pest, da familien tok en sjøreise kidnappet skipets kaptein hans hustru, og da Eustachius krysset en elv med sine to sønner ble barna tatt av ulv og en løve. Som Job sørget Eustachius over sin skjebne, men hans tro ble ikke endret. Han fikk deretter tilbake sin rikdom, og gjenforent med sin familie. Da han demonstrerte sine nye tro ved å nekte å ofre til hedenske guder skal keiser Hadrian ha dømt Eustachius, hans hustru, og hans sønner til bli brent til døde inni en bronsestatue av en okse i år 118.
Helgengjøring og kultens spredning
Legenden om Eustachius ble popularisert av Jacobus de Voragines Legenda Aurea (Den gylne legende, ca. 1260). Eustachius ble kjent som en skytshelgen for jegere, og også for alle som møtte motgang, og ble tradisjonelt inkludert blant De fjorten nødhjelpere.
Som med mange av de tidligste helgene er det få bevis på Eustachius’ faktiske eksistens. Elementer av hans legende har blitt tilskrevet andre helgener, mest kjent er den franske helgen sankt Hubertus.
Hans minnedag i den romersk-katolske kirke var 20. september, men denne datoen har ikke offisielt blitt observert siden pave Paul VI fjernet mange av dårlig dokumenterte helgenene fra kalenderen i 1969.
Keith Bontrager
Keith Bontrager (født 18. desember 1954) er en amerikansk utvikler av sykkelkomponenter som regnes blant pionerene i utviklingen av terrengsykkelen.
UIQ
UIQ er et grensesnitt av Symbian. Det brukes i mobiltelefoner og PDAer. Mobiltelefoner med UIQ har en berøringsskjerm, slik at man kan trykke direkte på skjermen uten å bruke taster.
Keith Bontrager
Bontrager konkurrerte på motorsykkel fra han var 14 til 26 år og finansierte aktiviteten ved å reparere motorsykler. I 1978 gikk han over til sykling. Få år seinere startet han opp firmaet Bontrager Cycles, først som enmannsfirma, men fra 1992 med småskala industriproduksjon. Bontrager arbeidet blant annet med rammedesign og -bygging, og utviklet flere unike komponenter som forbedret terrengsykkelen, spesielt hjul og dempegaffel. Allerede i 1987 bisto han Paul Turner, senere gründer av Rock Shox, med utvikling og fremvisning av en futuristisk fulldempet terrengsykkel.
Frøken
Frøken (forkortet frk.) er en betegnelse som brukes om en ugift kvinne, og generelt om unge piker. Til ca. 1800 ble betegnelsen bare brukt om ugifte kvinner som tilhørte adelen eller hadde annen høy rang; på 1800-tallet ble betegnelsen vanlig for ugifte kvinner fra borgerskapet, og i løpet av 1900-tallet ble betegnelsen tatt i bruk om alle ugifte kvinner, særlig rundt midten av århundret. På norsk har betegnelsen imidlertid i stor grad gått ut av bruk etter ca. 1970. Tidligere ble kvinnelige lærere også kalt «frøken», noe som kom av at kvinnelige lærere opprinnelig overveiende var ugifte kvinner.
Espen Hansen (styrkeløfter)
Espen Hansen (født 1974 i Arendal, Aust-Agder) er en norsk styrkeløfter, som konkurrerer for Kristiansand Atletklubb.
Frøken
Ordet stammer fra det middelnedertyske Vroiken, Vrouweken, som på gammel dansk ble Frøjken, Frøveken og på høytysk er blitt til Fräulein. Forenklet sagt hadde det betydningen «liten frue», fra Vrou og den diminutive endingen «-ken», tilsvarende tysk «-chen» («liten»).
Keith Bontrager
I 1994 ble Bontrager tatt opp i The Mountain Bike Hall of Fame.
UIQ
UIQ het tidligere Quartz, men byttet i 2002, da selskapet byttet navn til UIQ Technology AB. Høsten 2006 ble UIQ Technology solgt til Sony Ericsson.
Keith Bontrager
Etter at Trek Bicycle Corporation i 1995 kjøpte store deler av aksjene i Bontrager Cycles, har Keith Bontrager fortsatt å arbeide for Trek.
Fisiphila
Fisiphila er en slekt av biller som hører til familien kortvinger.
Espen Hansen (styrkeløfter)
Hansen startet med styrkeløft på 1990-tallet, og som juniorløfter i arendalsklubben Idrettslaget Sørfjell ble han i 1996 juniornorgesmester i styrkeløft i klasse eldre junior -82,5 kg. Han hadde deretter et langt avbrekk fra styrkeløftkonkurranser på grunn av skader, men fortsatte å trene. I en avisartikkel i Agderposten i 2003 fremholdt Hansen at hans personlige rekorder i styrkeløftøvelsene på daværende tidspunkt var 315 kg i knebøy, 165 kg i benkpress og 310 kg i markløft.
Fisiphila
Levevis
Disse små billene er tett knyttet til termitter.
Espen Hansen (styrkeløfter)
I 2006 gjorde Hansen comeback på styrkeløftfronten, denne gang for Kristiansand Atletklubb. Foruten dette årets NM, hvor han ble stående uten gyldig resultat, deltok han først og fremst på lokale og regionale stevner. Hans første store opptur kom under styrkeløft-NM 2008, da han ble norgesmester i klasse -100 kg. Dette viste seg imidlertid å bli en nedtur, idet Hansen i forbindelse med NM avga positiv dopingprøve på det anabole steroidet metandienon. Han ble dermed fratatt medaljen og utestengt i to år.
Hansen var tilbake i styrkeløftmanesjen i 2011, og har siden deltatt på en rekke stevner. Blant annet står han med en fjerdeplass fra styrkeløft-NM 2011 i klasse -93, en gullmedalje fra Sydnorsk mesterskap i styrkeløft 2011 i klasse -105 kg, og en bronsemedalje fra regionsmesterskapet i benkpress 2013 i klasse -105 kg. For øvrig har han bare deltatt på lokale stevner i regi av Kristiansand Atletklubb.
Fisiphila
Utbredelse
Arten er utbredt i Vest-Malaysia.
Antonín Eltschkner
Antonin Eltschkner (født 4. januar 1880 i Polička i Böhmen i Østerrike-Ungarn, død 22. februar 1961 i Brno i Tsjekkoslovakia) var prelat og biskop i den katolske kirke i Tsjekkoslovakia. Han var en ledende esperantist i Tsjekkoslovakia.
bakgrunn
Antonin Eltschkner gikk på barneskolen i hjembyen og deretter på gymnasium i Litomyšl. Etter dette dro han til Roma for å studere, først i oktober 1890 til Collegium Bohemicum, derfra for å studere filosofi og teologi ved Urbaniana og ved Angelicum.
Prest
Han tok doktorgraden og ble ordinert til prest 18. mars 1905 i Roma. Hjemme ble han inkardinert i presteskapet i Hradec Kralové. Han var kapellan og religionslærer i Hradec Kralové Königgrätz og ble så professor i Praha i 1926, der han underviste i religion og tysk. Fra 1922 til 1925 var han president for ligaen for de katolske esperantistene i Tsjekkoslovakia.
Den 16. september 1926 utnevnte erkebiskop František Kordač ham til Prahas metropolitankapittel. I 1927 ble han den første direktør for «Katolsk Aksjon», hvis oppgave vaar å gi økonomisk støtte til de katolske misjonee i verden, til Collegium Nepomucenum i Roma, og til bygging av kirker i Prahas forsteder.
Biskop
Den 10. februar 1933 ble han utnevnt av pave Pius XI til hjelpebiskop i Praha og samtidig titulærbiskop av Zephyrium. Han ble bispeviet den 19. mars 1933 av erkebiskopen av Praha, Karel Boromejský Kašpar. Medkonsekratorer var Mořic Pícha, biskop av Hradec Králové, og Johannes Nepomuk Remiger, hjelpebiskop i Praha.
1940 utnevnte pave Pius XII Antonín Eltschkner som biskop av České Budějovice; nasjonalsosialistene forsøkte å forhindre dette ved å foreslå den tyske hjelpebiskop i Praha, Johannes Nepomuk Remiger. Dette ble avvist av Den hellige stol med den begrunnelse at de tyske protektoratsherrer ikke hadde noe å si i forbindelse med utnevnelse av biskoper; så bispesetet forble ledig. Selv om Tyskland måtte innrømme at det siste argumentet var gyldig (tsjekkerne var ikke offisielt dets territorium, men et protektorat), anså de likevel en utnevnelse av en tsjekkisktalende som en fiendtlig handling. Vatikanet bestemte seg til slutt for ikke å offentliggjøre utnevnelsen (ettersom Eltschkner egentlig aldri ville  kunne tiltre) og å overlate ledelsen av bispedømmet til generalvikaren. Imidlertid utførte Eltschkner veelsignelser og konfirmasjoner i bispedømmet České Budějovice.
Etter at bispedømmet ble gjenopprettet innen sine gamle grenser i 1946, utnevnte ikke Roma Eltschkner til biskop, men ThDr. og professor i pastoralteologi Josef Hlouch som den niende biskop av bispedømmet České Budějovice.
Utrustet med hemmelige fullmakter fra Den hellige stol, ordinerte biskop Eltschkner Kajetán Matoušek, den første hemmelige biskopen av den tsjekkiske katakombekirken, den 17. september 1949, til tross for forbudene innført av den tsjekkoslovakiske kommunistregjeringen.
Fra midten av 1950-tallet levde Eltschkner under konstant tilsyn fra statssikkerhetstjenesten, først i Mikulov og senere i Brno, hvor han nesten blind døde av alvorlig syk i en alder av over åtti år. Med samtykke fra statsmyndighetene ble han levninger overført til Praha og gravlagt der på St. Margaret-kirkegården ved Břevnov-klosteret i Praha-distriktet med samme navn.
Episkopalgenealogi
Hans episkopalgenealogi er:
Jónas Ásgeirsson
Jónas Þórarinn Ásgeirsson (født 25. august 1920 i Húsavík, død 14. juni 1996 i Kópavogur) var en islandsk skiløper som representerte Skíðafélag Siglufjarðar. Han er en av tre islendinger som har deltatt i skihopping i OL. Han ble nummer 37 av 46 deltakere i St. Moritz i 1948.
Under OL i St. Moritz i 1948 var han også påmeldt i utfor, men løypa var isete og vanskelig, og den islandske laglederen valgte å trekke ham fra utforrennet slik at han kunne konsentrere seg om hopprennet.
I årene fra 1939 til 1957 ble han sju ganger islandsk mester i skihopping og fem ganger i kombinert. I 1946 gjorde han det til da lengste skihoppet på Island med 54 meter i Siglufjörður. Sammen med Jón Þorsteinsson hoppet han i Holmenkollen i Oslo i 1947. Han spilte også fotball for klubben KS i Siglufjörður.
Jónas Ásgeirsson var født i Húsavík, men familien flyttet til Siglufjörður da han var to år gammel. I Siglufjörður drev han sin egen dagligvare- og sportsforretning fra 1954 til 1967. Etter at sildefisket slo feil og handelen i Siglufjörður ikke lenger lønte seg, flyttet han i 1968 til Reykjavík, der han jobbet som bilselger til han ble pensjonist i 1989. I Reykjavík var han medlem av Skíðafélagi Reykjavíkur, og var leder for klubben fra 1975 til 1976. Han flyttet til Kópavogur i 1992.
L’Orfeo
L'Orfeo (originaltittel L'Orfeo, Favola in Musica, ofte bare Orfeo) SV 318 er en opera med musikk av Claudio Monteverdi og libretto av Alessandro Striggio den yngre.
Det er vanlig å se på L'Orfeo som musikkhistoriens første egentlige opera etter at Jacopo Peri gjorde de første famlende forsøkene med genren i La Dafne (rundt 1597) og L'Euridice (1600).
Historikk
Francesco Gonzaga, hertugens 21 år gamle sønn, bestilte operaen til underholdningen ved karnevalet i 1607. Urfremførelsen ble holdt i hertugpalasset i Mantova den 24. februar 1607 for det vitenskapelige selskapet Accademia degli Invaghiti, som gonzagaene var medlemmer av.
Handling
Operaen består av en prolog og 5 akter basert på det greske sagnet om Orfeus og Evrydike.
Prologen
La Musica (musikkens muse) trer frem og forteller at vi nå skal høre historien om Orfeus. Musikken hans var så mektig at både ville dyr og guder ble rørt av den, og Orfeus vant seg følgelig et udødelig ry.
Første akt
Gjeterne og nymfene feirer bryllupet til Orfeus og Evrydike. De to synger om sin glede. Koret av nymfer og gjetere avslutter akten og synger at Orfeus er så lykkelig at han ikke har noe mer å lengte etter.
Andre akt
Evrydike og følget hennes plukker blomster til bryllupskransen mens Orfeus fortsetter med å synge om sin lykke. Et sendebud forteller at Evrydike er død etter et slangebitt og Orfeus bestemmer seg umiddelbart for å reise til Hades. Om han ikke får lov å bli der sammen med sin kjære, vil han forsøke å bringe henne tilbake. Orfeus synger resitativet og arien Tu se' morta («Du er død, mitt liv, og jeg puster fortsatt»).
Tredje akt
Håpet følger Orfeus helt til inngangen til underverdenen. Charon vokter inngangen og Orfeus forsøker med sin sang å slippe inn. Han lykkes ikke. Når Orfeus tar i bruk lyren makter han å få Charon til å sovne og kan fortsette ferden inn i Hades.
Femte akt
Apollo, far til Orfeus, stiger ned fra himmelen og bringer den sørgende Orfeus med tilbake dit. Der kan han se sin elskede Evrydike i stjernene.
Dalane prosti
Dalane prosti i Stavanger bispedømme i Den norske kirke består av følgende sogn:
Sogn i Dalane prosti
Prosten holder til i byen Egersund i Eigersund kommune.
Eneboerne
Eneboerne er tittelen på den første novelle som Karen Blixen skrev under pseudonymet Osceola. Den ble første gang utgitt i det københavnske tidsskriftet Tilskueren i august, og er seinere trykt i danske Gyldendals Julebok Osceola , Kongesønnerne og andre efterladte fortællinger og Karneval og andre fortællinger.
Fleskumsommeren
Fleskumsommeren (eller Fleskum-sommeren) på gården Fleskum i Bærum var et kunstnerkollektiv sommeren 1886, som innledet nyromantikken i norsk malerkunst.
Sommeren 1886 samlet en rekke fremtrendende norske kunstnere seg på Christian Skredsvigs gård Fleskum i Bærum. De sentrale personene var, i tillegg til verten, Gerhard Munthe, Eilif Peterssen, Harriet Backer, Kitty Kielland og Erik Werenskiold. Fleskumsommeren er blitt et begrep innen norsk kunsthistorie, og regnes med sine mange stemningsbilder som starten på nyromantikken i norsk malerkunst.
Det som preger bildene er skumringen, i forhold til tidligere da dagen stod i fokus. Dette fikk store konsekvenser for fargebruken. Sommernatten er spesiell for Skandinavia. Vannflaten ble ofte malt, og vannflaten i seg selv ble sett som et symbol på menneskets sinn og på naturen. Det var kunstkritikeren Andreas Aubert som i en artikkel lanserte tanken om å bruke det særegne nordiske lyset som uttrykk for nordisk kunsts egenart og nordiskhet.
Kvantedatamaskin
En kvantedatamaskin bruker kvantemekaniske fenomener, slik som superposisjon og kvantesammenfiltring, til å utføre beregninger. En kvantedatamaskin er fundamentalt forskjellig fra en klassisk datamaskin. Den minste enheten i en kvantedatamaskin kalles en qubit.
For å fungere må kvantedatamaskinen være ekstremt kald, med temperatur ned mot det absolutte nullpunkt. Disse maskinene vil dermed ikke erstatte klassiske datamaskiner, men vil brukes i tillegg for noen få algoritmer som er tunge å løse klassisk, f.eks. faktorisering av tall og simulering av kvantemekaniske systemer.
Grillkrydder
Grillkrydder er en krydderblanding som brukes i grillretter som for eksempel kjøtt. Grillkrydder består av salt, paprika, løk, svart pepper, tomat, selleri og andre krydder.
I smak er kan grillkrydder ligne på krydderblandingen Piffi.
En bonde i vår by
En bonde i vår by er en sanglek som oftest brukes i musikkopplæring med barn i barnehage- eller småskolealder. Leken begynner med at "bonden" står i midten, mens de andre barna går i ring rundt og synger. Hver gang teksten nevner at en av karakterene "tar" noen, velger vedkommende ut en i ringen, og vedkommende går inn, og blir den neste som velger noen. Den siste som velges ut ("osten") blir den nye bonden.
Tekst
Teksten i sangen lyder som følger:
En bonde i vår by
Hei, hopp, fallerallera
Og bonden tar ei kone
Og kona tar et barn
Og barnet tar en hund
Og hunden tar ei katt
Og katta tar ei mus
Og musa tar en ost
Og osten blir igjen
Ondsinnet etterlevelse
Eksempler
Som et eksempel på ondsinnet etterlevelse ble en gruppe av amerikanske brannfolk av sikkerhetsgrunner pålagt å ha på seg bærbart trykkluftapparat. De begynte deretter å gå rundt med utstyret på ryggen, men brukte det ikke. Resultatet var at de arbeidet mindre effektivt enn om de ikke hadde hatt på seg pusteapparatet i det hele tatt. En ytteligere instruksjon var nødvendig som beordret dem til å bære og bruke apparatet.
I mange av de tyske folkesagnene om Eulenspiegel tjener han som lærling hos ulike håndverkere. Hver læretid varer bare en kort tid, og avsluttes når Eulenspiegel adlyder den bokstavelige betydningen av en mesters ordre, hvilket påfører mesteren materiell skade, sosial skam eller begge deler, med resultat at Eulenspiegel straks blir oppsagt.
Listeriose hos sau
Listeriose er en sykdom som blant annet kan angripe sau. Den forårsakes av listeriabakterier, vanligvis Listeria monocytogenes. Listeriose kan også smitte til mennesker, det vil si at listeriose er en zoonose. Se også listeriose hos mennesker
Forekomst
Først påvist blant sau her i landet i 1942. En av de mest tapsbringende sykdommene, med forekomst i 2000-2500 besetninger i Norge hvert år. Ifølge data fra sauekontrollen er listeriose relativt vanlig hos norske sauer, særlig i alderen opp til og med 2 år.
Det er flest tilfeller om vinteren, med topp i desember–januar. Færrest tilfeller i juni–juli. I Storbritannia har sykdommen økt i utbredelse de siste tiårene. Økningen i utbredelse settes i sammenheng med økt bruk av silofôr, dette, sammen med nedsatt immunforsvar under lamming kan også forklare sesongvariasjonen.
Lam og ungdyr som blir syke om høsten overlever lettere enn drektige søyer som blir syke før lammingen. Dyrene blir ellers gjerne syke ved en påkjenning som brå overgang i fôring, stort temperaturskifte eller foring med skjemmet fôr.
Årsak
Dyrene har trolig blitt infisert gjennom foret. Listeriabakterien trenger gjennom slimhinnene i munnhulen, svelg og tarm. Sår i munnhulen grunnet grovt eller frosset fôr kan trolig være en risikofaktor. Tannfellingen hos unge sauer bidrar til at denne aldersgruppen er ekstra utsatt. Derfra tar den seg fram til hjernen. Bakterien er svært hardfør og kan finnes i vegetasjon, silo, jord og vann, men hemmes i veksten ved pH under 5.4. Både friske og syke sauer kan skille ut bakterien i melk og avføring. Gjødsel på eng er derfor en smittekilde. Kaniner og gnagere kan også være en kilde til bakterien. Forhøsteren rasker med seg gjødselrester, torv og jord og dette ender i siloen. Der surhetsgraden ikke blir lav nok overlever bakterien. På grunn av dette bryter sykdommen oftere ut i flokker som fores med silo enn med høy. Av denne grunn er sykdommen på Island kjent som votheyveiki (silosyke). Det antydes også at siloforet i seg selv, samt hormonelle endringer, kan gi svekket motstandskraft hos sauen. Inkubasjonstid er ca. 3 uker.
Symptom
Både abort, blodforgiftning og øyebetennelse kan bli resultatet av listeriose, men for sauer på vinterfôring er det hjerneformen som er mest aktuell. Sauens forsvarsmekanismer kan skade hjernevevet, noe som gjør at sykdomsbildet er preget av symptom knyttet til nervesystemet. Det første symptomet er sløvhet. Det ene øyelokket og øret på samme side kan henge ned. Etterhvert holder dyret hodet skjevt. Sauen blir svak i beina og går ofte i ring eller trykker hodet mot en vegg eller annet stengsel. Ofte er halve ansiktet lammet slik at dyret sikler og ikke kan få i seg føde ved egen hjelp. Sauen faller overende og blir liggende, av og til med krampe. De fleste stryker med etter få dager. Særlig i tiden rundt lamming kan symptomene anta en «stille form» der sauen bare blir liggende uten å vise skjevhet i hodet.
Særlig høydrektige dyr kan ha et annet sykdomsbilde, preget av nedtrykthet og sløvhet som ved melkefeber. Kan gi kasting (abort). De fleste listeria-aborter kommer 40-50 dager før lamming, men kan sje når som helst etter de første 3 månedene av graviditeten. Foster og fosterhinne bør fjernes og graves ned og stedet det har ligget bør desinfiseres for å hindre smitte. En tredje form hos unge lam arter seg som blodforgiftning, da via bakterier i melken. De fleste lammene dør av dette, men noen kan overleve en høy feber i 24 timer.
Diagnosen er vanskelig, både hjernebarksår og fosterforgiftning kan minne om denne sykdommen. Har en ønske om å få stilt diagnosen sikkert, kan hodet av sauen sendes til laboratoriegransking. Merk at på grunn av overvåkningstiltak for skrapesyke, skal alle sauer som dør eller blir avlivet på grunn av hjernesykdom, meldes til Mattilsynet.
Behandling
Store mengder antibiotika eller sulfa. Tidlig behandling er svært viktig. Selv når de første symptomene vises kan skaden på hjernevevet være så stor at behandling er nytteløst. Dyrlegen har valget mellom flere typer antibiotika, eventuelt kombinert med kortikoider og vitaminer. Behandling med Longamid-tabletter var tidligere utbredt, men det viste seg vanskelig å få høy nok konsentrasjon av legemiddelet i dyrets hjerne, et problem som også gjelder for andre antibiotika.
Det er viktig å gi dyrene drikke, da det ofte ikke kan ta til seg væske selv. Sauen kan ha svelglammelse, bruk da sonde for å unngå at sauen får væske i lungene. Vomstimulerende middel kan brukes når antibiotika forstyrrer vomfunksjonen. Det kan gå dager og uker før man ser tydelig bedring. Mange dyr får varig men og bør avlives.